interakcie liečiv
Dobry deň.Môžem používat lieky spolu Ráno beriem Tritacet 5mg.A vysoký tlak.Môžem použit spolu Kalcizen 600mg na pokles kostnej hustoty osteopénie.Doplnok si dávam neskôr Magnosolf.Dakujem
Dobrý deň,
ďakujeme za Vašu otázku.
Medzi liekmi Kalcizen a Tritace nebolo pozorované vzájomné ovplyvnenie účinku. Uvedená kombinácia liekov je bezpečná.
Avšak medzi liekmi Kalcizen a Magnosolv dochádza k viacerým interakciám stredne závažného a závažneho charakteru.
Počas liečby vitamínom D (Kalcizen) a magnézia (Magnosolv) hrozí riziko hypermagneziémie. Z týchto dôvodov sa uvedená kombinácia liekov neodporúča.
Prípravky s obsahom horčíka (Magnosolv) a prípravky s obsahom vápnika (Kalcizen) si vzájomne znižujú mieru vstrebávania z GIT pri ich súčasnom podaní. V prípade indikácie lekárom ich užívajte s dostatočným odstupom (aspoň 2 hodiny).
Keďže medzi liekmi Kalcizen a Magnosolv, ktoré užívate, dochádza k viacerým interakciám, odporúčam Vám riadiť sa odporúčaniami lekára, ktorý Vám dané lieky predpísal a dodržiavať stanovené dávkovanie. Ak Vám lieky predpísali viacerí lekári a o užívaní iných liekov neboli informovaní, je potrebné lekárov o užívaní všetkých liekov dodatočne informovať.
Prajem pekný zvyšok dňa
S pozdravom
PharmDr. Patrícia Čečková